ମଦନପୁର ରାମପୁର, ଅକ୍ଟୋବର ୨(ଲୋକାଲ ୱାୟାର):ଜଣେ ସରକାରୀ ଅଫିସର୍ ଚାହିଁଲେ ଗାଁଗହଳିରେ ରହୁଥିବା ଜନତା ପାଖରେ ବିକାଶର ଆଲୋକ ପହଞ୍ଚିପାରିବ, ଏହାର ପ୍ରମାଣ ହେଉଛନ୍ତି କଳାହାଣ୍ଡି ଜିଲ୍ଲା ମଦନପୁର ରାମପୁର ବିଡିଓ ରୁମନା ଜାଫ୍ରି।
ସରକାରୀ ସେବା ତୃଣମୂଳ ସ୍ତରରେ ପହଞ୍ଚାଇବାକୁ ଜୀବନର ବ୍ରତ କରିଥିବା ଏହି ଅଫିସର ମଦନପୁର ରାମପୁର ବ୍ଲକର ବହୁ ଗରିବଙ୍କ ଭାଗ୍ୟ ବଦଳାଇଦେଇଥିବା ଲୋକେ କହିଛନ୍ତି।
କଳାହାଣ୍ଡି ଅନୁନ୍ନତ ଜିଲ୍ଲା ଭାବେ ଜଣାଶୁଣା ହୋଇଥିବାବେଳେ ତାଙ୍କ ବ୍ଲକର ପ୍ରତିଟି ଲୋକଙ୍କ ନିକଟରେ କିଭଳି ସରକାରୀ ଯୋଜନାର ସମସ୍ତ ଲାଭ ପହଞ୍ଚିପାରିବ, ସେହି ଉଦ୍ଦେଶ୍ୟରେ ରୁମନା କାର୍ଯ୍ୟରେ ଯୋଗଦେବା ପରେ ପରେ ପ୍ରଥମେ ବ୍ଲକର ସବୁ ପଞ୍ଚାୟତ ଗସ୍ତ କରି ସ୍ଥିତି ପରଖିଥିଲେ।
ଏହି ସମୟରେ ସେ ଜାଣିବାକୁ ପାଇଲେ ଯେ ଶହ ଶହ ଲୋକ ବିଧବା ଭତ୍ତା, ବାର୍ଦ୍ଧକ୍ୟ ଭତ୍ତା ଓ ବିକଳାଙ୍ଗ ଭତ୍ତା ଭଳି ସରକାରୀ ସହାୟତାରୁ ବଞ୍ଚିତ ହୋଇରହିଛନ୍ତି ଆଉ ଏହାର କାରଣ ହେଉଛି ଅଯୋଗ୍ୟମାନେ ଏହାର ଲାଭ ମାରିନେଇଛନ୍ତି ଓ ଯୋଗ୍ୟତା ଥାଇ ବି ବିଭିନ୍ନ କାରଣରୁ ପ୍ରକୃତ ହିତାଧିକାରୀ ସରକାରୀ ଯୋଜନାରୁ ବଞ୍ଚିତ ହୋଇରହିଛନ୍ତି।
ପ୍ରକୃତ ହିତାଧିକାରୀ ଚୟନରେ ପ୍ରାଶାସନିକ କଳର ତ୍ରୁଟି କେଉଁଠି ରହିଛି, ତାହା ଜାଣିବା ପରେ ରୁମନା ଏହାର ସମାଧାନ କରିବାକୁ ପ୍ରତି ଗାଁ ପାଇଁ ତିନିଜଣିଆ ଟିମ୍ ଗଠନ କଲେ।
ଏମାନେ ବିଭିନ୍ନ ଯୋଜନାର ସମସ୍ତ ସରକାରୀ ଆବେଦନପତ୍ର ସହ ଗାଁର ଘର ଘର ବୁଲି ଲୋକଙ୍କୁ ଆଧାର କାର୍ଡ ଓ ଭୋଟର କାର୍ଡ ପ୍ରସ୍ତୁତି ସମେତ ଫଟୋ ଉଠାଇବା ଓ ଅନ୍ୟ କାଗଜପତ୍ର ପ୍ରସ୍ତୁତିରେ ସହାୟତାର ହାତ ବଢ଼ାଇଲେ।
ଏଥିରେ ପଞ୍ଚାୟତ ସ୍ତରର କର୍ମଚାରୀଙ୍କୁ ବି ସାମୁଲ କରାଗଲା ଓ ପ୍ରକୃତ ହିତାଧିକାରୀ ନିଜ ଘର ଆଗରେ ସରକାରୀ ଯୋଜନାରେ ସାମିଲ ହେବାର ସୁଯୋଗ ପାଇଲେ।
ଏହାପରେ ରୁମନାଙ୍କ ଟାର୍ଗେଟ୍ ଥିଲା, ଅଯୋଗ୍ୟ ହିତାଧିକାରୀଙ୍କୁ ତାଲିକାରୁ ବାଦ୍ ଦେବା ଓ ପ୍ରକୃତ ହିତାଧିକାରୀଙ୍କ ତଥ୍ୟ ପ୍ରମାଣ ହାତକୁ ଆସିବା ପରେ ଏହା ସହଜ ହୋଇଗଲା।
ଏହାରି ଭିତରେ ମାତ୍ର ଦୁଇ ମାସ ଭିତରେ ଅଯୋଗ୍ୟ ହିତାଧିକାରୀ ବାଦ୍ ପଡ଼ିଲେ ଓ ସେମାନଙ୍କ ସ୍ଥାନରେ ସରକାରୀ ଯୋଜନାର ଲାଭ ନେଲେ ଯୋଗ୍ୟ ହିତାଧିକାରୀ, ଯେଉଁମାନେ ପ୍ରକୃତରେ ଆର୍ଥିକ ଦୃଷ୍ଟିରୁ ଦୁର୍ବଳ।
ଯେମିତି ନାନପୁର ବ୍ଲକର ଅଶୀ ବର୍ଷ ବୟସ୍କ ଦମନି ରଣା ଓ ଯଶୋଦା ରଣା।
ବାର୍ଦ୍ଧକ୍ୟ ଭତ୍ତା ପାଇଁ ଏମାନେ ପଞ୍ଚାୟତ ଓ ବ୍ଲକ ଅଫିସ୍ ଧାଇଁ ଧାଇଁ ନିରାଶ ହୋଇସାରିଥିଲେ ଆଉ ଶେଷରେ ରୁମନାଙ୍କ ଅଭିଯାନ ଯୋଗୁଁ ଲାଭ ପାଇଲେ।
ସେହିପରି ପାଞ୍ଚ ବର୍ଷ ଧରି ସରକାରୀ ଅଫିସ୍ ଦୌଡ଼ି ନିରାଶ ହୋଇଥିବା ଦାମକରଖୁଣ୍ଟା ପଞ୍ଚାୟତର ବାମନି ନାଏକ ମଧ୍ୟ ଏବେ ବିଡିଓଙ୍କ ଯୋଗୁଁ ଭତ୍ତା ପାଉଥିବା ସ୍ବୀକାର କରିଛନ୍ତି।
ଲୋକଙ୍କୁ ବିକାଶର ପ୍ରକୃତ ସ୍ବାଦ ଚଖାଇ ଯୋଜନାର ଲକ୍ଷ୍ୟ ପୂରଣ ଦିଗରେ ରୁମନାଙ୍କ ଏହି ପ୍ରୟାସ ଅନ୍ୟ ସରକାରୀ କର୍ମଚାରୀଙ୍କ ଲାଗି ଉଦାହରଣ ହେବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
